### Beslutninger

Efter at have været behandlet i to ordinære byrådsmøder som sagen kræver, tilbagesendes den til Borgmesterens Afdeling med bemærkning, at byrådet i sit møde den 29. oktober 2025 har vedtaget Magistratens foranstående indstilling af 23. september 2025.

###

.

### Resume

Indstillingen er en del af implementeringen af Aftale om [adresse], som regeringen (Socialdemokratiet, Venstre og Moderaterne) og Danmarksdemokraterne, Socialistisk Folkeparti, Det Konservative Folkeparti og Radikale Venstre indgik den 15. november 2024. Sundhedsreformens formål er at bidrage til øget lighed i sundhed – geografisk og socialt – samt at skabe mere sammenhængende forløb for borgerne, uanset om der er tale om psykisk eller fysisk sygdom. Herudover skal reformen bidrage til, at sundhedsvæsenet også i fremtiden kan opretholde høj kvalitet på trods af rekrutteringsudfordringer og et stigende antal ældre med behov for sundhedsfaglige indsatser.

Med sundhedsreformen ændres den grundlæggende forvaltningsstruktur på sundhedsområdet. Det betyder bl.a., at der etableres 17 nye politiske sundhedsråd landet over. Sundhedsrådene har til formål at styrke samarbejdet mellem kommuner og regioner omkring udviklingen til et mere nært og sammenhængende sundhedsvæsen.

[adresse] indgår i [adresse] sammen med Samsø Kommune og Region Midtjylland. [adresse] får 3 pladser, Samsø 1 plads og Region Midtjylland 5 pladser. De kommunale repræsentanter skal udpeges pr. funktion. Dette skal fastsættes i styrelsesvedtægten senest den 1. november 2025.

I lovmaterialet til reformen er præsenteret fire modeller for, hvorledes [adresse] kan udpege repræsentanter til [adresse], og [adresse] skal nærmere beslutte hvilken.

### Beslutningspunkter

Det indstilles:

At 1) [adresse] repræsenteres i sundhedsrådet ved rådmanden for Magistratsafdelingen for Sundhed og Omsorg, rådmanden for Magistratsafdelingen for Sociale Forhold og Beskæftigelse samt formanden for Sundheds- og Omsorgsudvalget.

At 2) borgmesteren og rådmænd forpligtes til at klæde medlemmerne af sundhedsrådet på efter behov.

At 3) [adresse] styrelsesvedtægt ændres i henhold til beslutningspunkt 1 og 2 ovenfor.

### Sagsforløb

Udvalg: Magistraten

Dato: 23-09-2025

Nadia Skov: 3

Fremsendes til [adresse] med bemærkning, at Magistraten i mødet den 23. september 2025 anbefaler, at byrådet tiltræder Borgmesterens Afdelings indstilling af 8. september 2025.

Liberal Alliance kunne ikke tiltræde indstillingens beslutningspunkt 1.

Alternativet kom med en anbefaling om at relevante udvalg orienteres om arbejdet i Sundhedsrådet (Social- og Beskæftigelsesudvalget og Sundheds- og Omsorgsudvalget).

George Laursen var forhindret i at deltage i sagens behandling.

Udvalg: [adresse]

Dato: 08-10-2025

Nadia Skov: 15

Byrådet har behandlet sagen første gang i sit møde den 8. oktober 2025, da sagen vedrører ændring af styrelsesvedtægten, kræver det behandling i to ordinære byrådsmøder. Sagen vil derfor komme på igen på næstkommende dagsorden.

Liberal Alliances byrådsgruppe kunne ikke tiltræde indstillingens beslutningspunkt 1.